Ehdotus neuvoston päätös Euroopan yhteisöjen ja niiden jäsenvaltioiden sekä Slovakian tasavallan 1 päivänä helmikuuta 1995 voimaan tulleella Eurooppa-sopimuksella perustetussa EU-Slovakia-assosiaationeuvostossa vahvistettavasta yhteisön kannasta tiettyjen terästuotteiden vientiä Slovakiasta yhteisöön koskevan kaksinkertaisen tarkkailun järjestelmän soveltamisen jatkamiseen 1 päivästä tammikuuta 31 päivään joulukuuta 2002 /* KOM/2001/0795 lopull. - ACC 2001/0321 */





Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Slovakian tasavallan 1 päivänä helmikuuta 1995 voimaan tulleella Eurooppa-sopimuksella perustetussa EU-Slovakia-assosiaationeuvostossa vahvistettavasta yhteisön kannasta tiettyjen terästuotteiden vientiä Slovakiasta yhteisöön koskevan kaksinkertaisen tarkkailun järjestelmän soveltamisen jatkamiseen 1 päivästä tammikuuta 31 päivään joulukuuta 2002 (komission esittämä) PERUSTELUT Kaksinkertaisen tarkkailun järjestelmän tavoitteena on avoimuuden lisääminen ja mahdollisten kaupan vääristymien välttäminen. Järjestelmä perustuu EY:n ja Slovakian tasavallan Eurooppa-sopimuksen [1] määräykseen, jonka mukaan kumpikin sopimuspuoli voi ottaa käyttöön hallinnollisen menettelyn, jonka tarkoituksena on varmistaa kaupankäynnin kehitystä koskevien tietojen nopea saanti. Sopimuspuolet sopivat assosiaationeuvoston päätöksellä N:o 3/97 [2] ottavansa vuodeksi 1998 käyttöön tällaisen järjestelmän tiettyjen EHTY- ja EY-terästuotteiden osalta. Järjestelmän soveltamista jatkettiin 1. päivästä tammikuuta 31. päivään joulukuuta 1999 ja soveltamisalaan kuuluvien tuotteiden luetteloa muutettiin assosiaationeuvoston päätöksellä N:o 1/1999 [3]. Tämän jälkeen järjestelmän soveltamista jatkettiin edelleen 1. päivästä tammikuuta 31. päivään joulukuuta 2000 assosiaationeuvoston päätöksellä N:o 1/2000 [4] ja 1. päivästä tammikuuta 31. päivään joulukuuta 2001 assosiaationeuvoston päätöksellä N:o 1/2001 [5]. Neuvoston asetuksella (EY) N:o 85/98 [6], jota muutettiin neuvoston asetuksella (EY) N:o 288/1999 [7] ja jonka soveltamista jatkettiin neuvoston asetuksella (EY) N:o 543/2000 [8] ja neuvoston asetuksella (EY) N:o 238/2001 [9], säädettiin asiaa koskevista yhteisön soveltamissäännöksistä. [1] EYVL L 359, 31.12.1994, s. 2. [2] EYVL L 13, 19.1.1998, s. 71. [3] EYVL L 36, 10.2.1999, s. 18. [4] EYVL L 67, 15.3.2000, s. 36. [5] EYVL L 35, 6.2.2001, s. 38. [6] EYVL L 13, 19.1.1998, s. 15. [7] EYVL L 36, 10.2.1999, s. 1. [8] EYVL L 67, 15.3.2000, s. 3. [9] EYVL L 35, 6.2.2001, s. 2. Yhteydenpitoryhmä päätti 29. lokakuuta 2001 pitämässään kokouksessa suositella, että assosiaationeuvosto jatkaisi kaksinkertaisen tarkkailun järjestelmän soveltamista 1. päivästä tammikuuta 31. päivään joulukuuta 2002. Liitteenä olevan ehdotuksen tarkoituksena on näin ollen jatkaa assosiaationeuvoston päätöksen N:o 3/97, jota muutettiin assosiaationeuvoston päätöksellä N:o 1/1999 ja jonka soveltamista jatkettiin assosiaationeuvoston päätöksillä N:o 1/2000 ja 1/2001, soveltamista 1. päivästä tammikuuta 31. päivään joulukuuta 2002. 2001/0321 (ACC) Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Slovakian tasavallan 1 päivänä helmikuuta 1995 voimaan tulleella Eurooppa-sopimuksella perustetussa EU-Slovakia-assosiaationeuvostossa vahvistettavasta yhteisön kannasta tiettyjen terästuotteiden vientiä Slovakiasta yhteisöön koskevan kaksinkertaisen tarkkailun järjestelmän soveltamisen jatkamiseen 1 päivästä tammikuuta 31 päivään joulukuuta 2002 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, ottaa huomioon Euroopan yhteisöjen ja niiden jäsenvaltioiden sekä Slovakian tasavallan Eurooppa-sopimuksen tekemisestä 19 päivänä joulukuuta 1994 tehdyn neuvoston ja komission päätöksen ja erityisesti sen 2 artiklan 1 kohdan, sekä katsoo seuraavaa: (1) Euroopan yhteisöjen ja niiden jäsenvaltioiden sekä Slovakian tasavallan 1 päivänä helmikuuta 1995 voimaan tulleen Eurooppa-sopimuksen [10] pöytäkirjan N:o 2 10 artiklassa tarkoitettu yhteydenpitoryhmä kokoontui 29 päivänä lokakuuta 2001 käsitelläkseen EHTY- ja EY-tuotteiden Slovakiasta yhteisöön suuntautuvan tuonnin kehityssuuntauksia ja tunnusti tarpeen löytää sopimuksen 34 artiklan 2 kohdan mukaiset soveltuvat ratkaisut sen varmistamiseksi, että sopimuksen tavoitteiden saavuttaminen ei vaarannu. [10] EYVL L 359, 31.12.1994, s. 1. (2) Yhteydenpitoryhmä päätti tämän vuoksi suositella sopimuksen 104 artiklalla perustetulle assosiaationeuvostolle, että assosiaationeuvoston päätöksellä N:o 3/97 [11] vuonna 1998 käyttöön otetun kaksinkertaisen tarkkailun järjestelmän, jota muutettiin assosiaationeuvoston päätöksellä N:o 1/1999 [12] ja jonka soveltamista jatkettiin assosiaationeuvoston päätöksillä N:o 1/2000 [13] ja N:o 1/2001 [14], soveltamista jatkettaisiin 1 päivästä tammikuuta 31 päivään joulukuuta 2002. [11] EYVL L 13, 19.1.1998, s. 71. [12] EYVL L 36, 10.2.1999, s. 18. [13] EYVL L 67, 15.3.2000, s. 36. [14] EYVL L 35, 6.2.2001, s. 38. (3) Sopimuspuolet haluavat edistää yhteisön ja Slovakian teräskaupan säännönmukaista ja oikeudenmukaista kehitystä. (4) Saatuaan kaikki asiaa koskevat tiedot assosiaationeuvosto on päättänyt, että molempia sopimuspuolia tyydyttävä ratkaisu, josta aiheutuu vähiten haittaa sopimuksen toiminnalle, on tiettyjen EHTY:n ja EY:n perustamissopimusten soveltamisalaan kuuluvien terästuotteiden yhteisöön suuntautuvaan tuontiin ilman määrällisiä rajoituksia sovellettavan kaksinkertaisen tarkkailun järjestelmän soveltamisen jatkaminen 1 päivästä tammikuuta 31 päivään joulukuuta 2002, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Slovakian tasavallan Eurooppa-sopimuksella perustetussa assosiaationeuvostossa vahvistettava tiettyjen terästuotteiden vientiä Slovakiasta Euroopan yhteisöihin ja erityisesti kaksinkertaisen tarkkailun järjestelmän soveltamisen jatkamista koskeva yhteisön kanta perustuu tämän päätöksen liitteenä olevaan luonnokseen assosiaationeuvoston päätökseksi. Tehty Brysselissä Neuvoston puolesta Puheenjohtaja EU-SLOVAKIA-ASSOSIAATIONEUVOSTON PÄÄTÖS N:o ......./2001, tehty ...................... 2001, assosiaationeuvoston päätöksellä N:o 3/97 käyttöön otetun kaksinkertaisen tarkkailun järjestelmän soveltamisen jatkamisesta 1 päivästä tammikuuta 31 päivään joulukuuta 2002 (2001/...../EY) ASSOSIAATIONEUVOSTO, joka katsoo seuraavaa: (1) Euroopan yhteisöjen ja niiden jäsenvaltioiden sekä Slovakian tasavallan assosiaatiosta tehdyn, 1 päivänä helmikuuta 1995 voimaan tulleen Eurooppa-sopimuksen pöytäkirjan N:o 2 10 artiklassa tarkoitettu yhteydenpitoryhmä kokoontui 29 päivänä lokakuuta 2001 ja päätti suositella sopimuksen 104 artiklalla perustetulle assosiaationeuvostolle, että assosiaationeuvoston päätöksellä N:o 3/97 vuonna 1998 käyttöön otetun kaksinkertaisen tarkkailun järjestelmän, jonka soveltamista jatkettiin 1 päivästä tammikuuta 31 päivään joulukuuta 1999 assosiaationeuvoston päätöksellä N:o 1/1999, 1 päivästä tammikuuta 31 päivään joulukuuta 2000 assosiaationeuvoston päätöksellä N:o 1/2000 ja 1 päivästä tammikuuta 31 päivään joulukuuta 2001 assosiaationeuvoston päätöksellä N:o 1/2001, soveltamista jatkettaisiin 1 päivästä tammikuuta 31 päivään joulukuuta 2002. (2) Saatuaan kaikki asiaa koskevat tiedot assosiaationeuvosto on päättänyt noudattaa tätä suositusta, ON PÄÄTTÄNYT SEURAAVAA: 1 artikla Jatketaan assosiaationeuvoston päätöksellä N:o 3/97 käyttöön otetun kaksinkertaisen tarkkailun järjestelmän soveltamista 1 päivästä tammikuuta 31 päivään joulukuuta 2002. Päätöksen johdanto-osassa ja 1 artiklan 1 ja 3 kohdassa olevat viittaukset 1 päivän tammikuuta ja 31 päivän joulukuuta 2001 väliseen ajanjaksoon korvataan viittauksilla 1 päivän tammikuuta ja 31 päivän joulukuuta 2002 väliseen ajanjaksoon. 2 artikla Tämä päätös tulee voimaan päivänä, jona se tehdään. Sitä sovelletaan 1 päivästä tammikuuta 2002. Tehty Brysselissä Assosiaationeuvoston puolesta Puheenjohtaja